பட்டாரிக்கா கோயில்

பட்டாரிக்கா கோயில் (Bhattarika Temple) என்பது இந்தியாவின் ஒடிசா மாநிலத்திலுள்ள கட்டாக் நகரில் அமைந்துள்ளது. மகாநதி ஆற்றின் கரையில் பரம்பா வட்டத்திலுள்ள சசாங்கா கிராமத்தில் இக்கோயில் உள்ளது. சக்தியின் வெளிப்பாடாக வணங்கப்படும் இந்து தேவி பட்டாரிக்காவுக்காக இக்கோயில் அர்ப்பணிக்கப்பட்டுள்ளது. புராண இதிகாச மரபில், கார்த்தவீரிய அருச்சுனனிடம் தோல்வியை எதிர்கொண்ட பரசுராமர் இந்த இடத்தில் தோன்றிய துர்காவிடம் தெய்வீக சக்தியை தனக்கு கொடுத்துதவுமாறு பிரார்த்தனை செய்தார் எனக் கூறப்படுகிறது. பான சங்கராந்தி புத்தாண்டு திருவிழா ஒவ்வோர் ஆண்டும் ஏப்ரல் மாதத்திலும், அட்சய திருதியை புனிதநாள் மே மாதத்திலும், அக்டோபர் மாதத்தில் தசரா திருவிழாவும் இங்கு கொண்டாடப்படுகின்றன.

அன்னை துர்கையை ஆராதிக்கும் துர்கா பூசை திருவிழா வெகுவிமரிசையாக இங்கு ஒவ்வோர் ஆண்டும் கொண்டாடப்படுகிறது.

மேற்கோள்கள்

புற இணைப்புகள் 
photos of Bhattarika Temple

ஒடிசா
கட்டக் மாவட்டம்
ஒரிசாக் கோயில்கள்